Diari Oficial de la Generalitat Valenciana


Sumari del DOGV 9531, del 10-02-2023 (2023/1337)

RESOLUCIÓ de 6 de febrer de 2023, de la directora general de Recursos Humans, per la qual es fa públic el resultat del procediment d'avaluació de continuïtat del cap de la Secció de Cirurgia Maxil·lofacial de l'Hospital Universitari de Sant Joan d'Alacant, dependent de la Conselleria de Sanitat Universal i Salut Pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9531

Data del DOGV
:   10-02-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/1337


Data del document
:   06-02-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 6 de febrer de 2023, de la directora general de Recursos Humans, per la qual es fa públic el resultat del procediment d'avaluació de continuïtat del cap de la Secció de Cirurgia Maxil·lofacial de l'Hospital Universitari de Sant Joan d'Alacant, dependent de la Conselleria de Sanitat Universal i Salut Pública. [2023/1337]  
En compliment del que es disposa en l'article 53 del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servei d'institucions sanitàries públiques del Sistema Valencià de Salut, el qual estableix que les persones seleccionades per a la provisió de places de caps de servei i secció mitjançant convocatòria d'un concurs de mèrits, obtindran un nomenament que estarà subjecte a avaluacions quadriennals a l'efecte de la seua continuïtat en la plaça d'acord amb el procediment establit en aquest decret.  
Vista la proposta formulada per la corresponent comissió de valoració que ha jutjat el procediment per a l'avaluació de continuïtat del lloc de cap de Secció de Cirurgia Maxil·lofacial de l'Hospital Universitari de Sant Joan d'Alacant.  
En virtut de la competència atribuïda per l'article 17 del Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública.  
Resolc fer pública l'avaluació desfavorable a la continuïtat en el lloc número 37515, cap de Secció de Cirurgia Maxil·lofacial de l'Hospital Universitari de Sant Joan d'Alacant, d'Andrés Martínez Garrido.  
  
El cessament de l'interessat en l'esmentada plaça es produirà d'ofici el dia de la publicació d'aquesta resolució en el Diari Oficial de la Generalitat Valenciana, i serà incorporat a la plaça bàsica que tinga reservada.  
Contra aquesta resolució, que esgota la via administrativa, es podrà interposar un recurs contenciós administratiu davant el jutjat contenciós administratiu que corresponga, en el termini de dos mesos comptador des de l'endemà de la publicació d'aquesta resolució i o bé un recurs potestatiu de reposició davant l'òrgan competent, en el termini d'un mes comptador des de l'endemà de la seua publicació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 6 de febrer de 2023.- La directora general de Recursos Humans: Carmen López Delgado.